b'\n_START_ARTICLE_\nJohannes B\xc3\xbcckler\n_START_SECTION_\nDate biografice\n_START_PARAGRAPH_\nNumele de "Schinderhannes" (germ. schinden - a jupui) ajut\xc4\x83 la stabilirea ocupa\xc8\x9biei lui B\xc3\xbcckler, care a f\xc4\x83cut ucenicia \xc3\xaen jupuirea pieilor de animale. Cerecet\xc4\x83rile din anii 1802, 1803 au ar\xc4\x83tat c\xc4\x83 \xc8\x99i str\xc4\x83mo\xc8\x99ii lui din partea tat\xc4\x83lui au avut acea\xc8\x99i ocupa\xc8\x9bie. Cariera criminal\xc4\x83 a \xc3\xaenceput-o la v\xc3\xa2rsta de 15 ani, prin furtul din satul vecin a unui ludovic de aur. \xc3\x8en timpul uceniciei a fost de mai multe ori b\xc4\x83tut din cauza unor furturi \xc8\x99i \xc3\xaen cele din urm\xc4\x83 este alungat de me\xc8\x99terul Nagel din B\xc3\xa4renbach. Dup\xc4\x83 p\xc4\x83rerea lui B\xc3\xbcckler, el ar fi fost \xc3\xaendrept\xc4\x83\xc8\x9bit s\xc4\x83 primeasc\xc4\x83 ace\xc8\x99ti bani. \xc3\x8en general se spune despre el c\xc4\x83 B\xc3\xbcckler ar fi fost capul bandei de t\xc3\xa2lhari. \xc3\x8en urma cercet\xc4\x83rilor actuale s-a stabilit c\xc4\x83 aceast\xc4\x83 afirma\xc8\x9bie este fals\xc4\x83. P\xc3\xa2n\xc4\x83 la arestarea lui \xc3\xaen februarie 1799, B\xc3\xbcckler a furat peste 40 de vite \xc8\x99i cai. El este b\xc4\x83nuit de uciderea a dou\xc4\x83 persoane, a lui Plackenklos \xc8\x99i a evreului Seligmann. Investiga\xc8\x9biile din timpul procesului \xc3\xaens\xc4\x83 n-au reu\xc8\x99it s\xc4\x83 dovedeasc\xc4\x83 c\xc4\x83 el ar fi fost f\xc4\x83pta\xc8\x99ul crimei. Abia dup\xc4\x83 evadarea din \xc3\xaenchisoarea din Simmern/Hunsr\xc3\xbcck a devenit t\xc3\xa2lhar renumit prin jafuri, \xc8\x99antaje. \xc3\x8en ac\xc8\x9biunile sale ar fi avut cinci complici. Majoritatea jafurilor lui sunt comise contra evreilor, dar la procesul urm\xc4\x83tor nu poate fi acuzat de crim\xc4\x83. Prin anii 1800 a fost un t\xc3\xa2lhar vestit, oamenii \xc3\xaenst\xc4\x83ri\xc8\x9bi pl\xc4\x83teau sau f\xc4\x83ceau paz\xc4\x83, pentru a se ap\xc4\x83ra contra bandei lui B\xc3\xbcckler. P\xc3\xa2n\xc4\x83 azi unii sunt de p\xc4\x83rere c\xc4\x83 B\xc3\xbcckler jefuia numai bog\xc4\x83ta\xc8\x99ii, francezii sau evreii. El \xc3\xaens\xc4\x83 era considerat \xc3\xaen timpul lui o persoan\xc4\x83 cu tr\xc4\x83s\xc4\x83turi negative \xc8\x99i de popula\xc8\x9bia s\xc4\x83rac\xc4\x83. \xc3\x8en timpul ocupa\xc8\x9biei franceze, de cazul lui s-a ocupat personal comisarul general Jollivet. Schinderhannes ca s\xc4\x83 scape de urm\xc4\x83ritori c\xc4\x83l\xc4\x83tore\xc8\x99te ca negustor, purt\xc3\xa2nd pseudonimul de Jakob Ofenloch. La 31 mai 1802, reu\xc8\x99e\xc8\x99te s\xc4\x83 scape din capcana \xc3\xaentins\xc4\x83 de autorit\xc4\x83\xc8\x9bi, declar\xc3\xa2nd c\xc4\x83 este un t\xc3\xa2n\xc4\x83r care dore\xc8\x99te s\xc4\x83 se \xc3\xaenroleze ca soldat. Abia \xc3\xaen Limburg el este recunoscut \xc8\x99i arestat fiind dus sub o escort\xc4\x83 sever\xc4\x83 la Frankfurt am Main. \xc3\x8en timpul cerecet\xc4\x83rilor el declar\xc4\x83 este de acord s\xc4\x83 recunoasc\xc4\x83 faptele sale. Dup\xc4\x83 mai multe interogatorii autorit\xc4\x83\xc8\x9bile franceze hot\xc4\x83resc \xc3\xaen noiembrie 1803 \xc3\xaen Mainz, exetutarea lui, acuza\xc8\x9bia fiind jafuri \xc3\xaenarmate.'